Адзін каментатар на поўным сур’ёзе выказаў у СМІ цікавую думку. Аказваецца, даглядаць старыя могілкі трэба з той прычыны, што яны могуць стаць прывабнымі турыстычнымі аб’ектамі і прыносіць грошы. Безумоўна, гэта яўны “перагін”, але… што тут ні кажы, аднак эканамічны складнік усё часцей становіцца вызначальным, калі мы гаворым пра спадчыну, мастацтва і культуру ў цэлым. Настолькі часта, што ўсе іншыя матывацыі, апрача практычных, застаюцца па-за кадрам. Ідэалізм даўно не ў фаворы. А свядомасць, як вядома, у пэўнай меры вызначае быццё.